
‏‏‏‏‏‏‏‏‏כ"ב שבט תשע"ט

‏‏28 ינואר 2019
סימוכין:   410106019
לכבוד

ד"ר לוי ג'ורג'

מנהל רפואי 

מוסד נאות התיכון ( קוד מוסד 23786)

טולוז 8 יפו

תל אביב יפו

ד"ר לוי הנכבד,

הנדון : סיכום בקרה בתחום בריאות הסביבה בבית חולים "נאות התיכון" 

בתאריך 1.11.18 בוצעה בקרה בתחום בריאות הסביבה לבדיקת תיקון ליקויים מבקרה קודמת. בבקרה נמצא כי חל שיפור בתחום. בהמשך הדו"ח המפורט, כולל תחומים לתיקון.
הבקרה בוצעה ע"י מר גריגורי רודשטיין, מפקח בריאות הסביבה ומר חיים פרקש, ראש צוות בקרה.
על הנהלת המוסד להודיע ללשכת הבריאות המקומית, ולאגף גריאטריה במייל pniot.geriatrya@MOH.GOV.IL, על תכנית תיקון התחומים לשיפור וזאת תוך שבוע ימים מעת קבלת הדו"ח.

לשכת בריאות  תל אביב מתבקשת לוודא תיקון הליקויים כפי שמצוינים.

ד"ר אירית לקסר

                                                   מנהלת המחלקה לסטנדרטים ואכיפה          

העתקים:
מר משה בר סימן-טוב, מנכ"ל משרד הבריאות, ירושלים.

ד"ר ורד עזרא, ראש חטיבת הרפואה, ירושלים.

ד"ר אהרון כהן, ראש האגף לגריאטריה, משרד הבריאות, ירושלים.

ד"ר אליעוז חפר, הממונה על הרישוי, משרד הבריאות, ירושלים.

ד"ר רבקה שפר, רופאה מחוזית, לשכת בריאות תל אביב.
ד"ר בת שבע פורת כץ, גריאטרית מחוזית, מחוז תל אביב. 

הנהלת אגף הגריאטריה. 

מר יוחנן סמואל, מרכז בכיר, נתוני בקרה ואיכות בגריאטריה, ירושלים.

צוות הבקרה.
סיכום הבקרה בתחום בריאות הסביבה בבית החולים נאות התיכון תל אביב

מיום 01.11.18
א. כללי:

1. במהלך הבקרה נבדקו פונקציות משותפות במוסד ובמחלקות לסיעוד א' ולסיעוד מורכב תומך.

2. ממצאי הביקורת מתועדות בהתאם לנוהל פיקוח ובקרה בשרותי בריאות הציבור מספר 2/2010, מתאריך 3/2/10.
3. פרקים שלא נבדקו קיבלו ציון מקסימלי.

4. בבקרה היה שיתוף פעולה מלא עם הנהלת וצוות המוסד.

5. במוסד הופעל שירות מב"ס (מפקחת לבריאות הסביבה) למספר שעות בשבוע. הסידור אינו מספיק במצב הקיים במוסד.

6. ליקוים המפורטים בסיכום בקרות מתאריכים 2-3.8.2016 ו 17 – 18.06.18 תוקנו באופן חלקי.  
ב. ממצאי הבקרה:

1. לא נערכו שינוים במערכות אספקת מים.
1.1 תכניות מערכת אספקת מים במוסד: הוצגה סכמת מערכת אספקת מים.
1.2 ניטור, רישום ודיווח:

1.2.1 הוצגו תוצאות בדיקות מקרוביאליות מים. 
1.2.2 שופר תכנון דיגום מים. אך, לא הוצגה תכנית דיגום מים מאושרת ע"י לשכת הבריאות. תוצאות  דיגום מים בחודשים האחרונים הוצגו מתאריך 27.09.18. לא הוצגה הסמכת דוגם מי שתייה. לא הוצגו תוצאות בדיקות מים מחודש אוקטובר 2018. בחלק מדגימות מים אין פרטים על מספר חדר אשפוז ופרטים על מחלקות שבהם דגמו את המים. רוב נקודות הדיגום לא הוגדרו. מספר חדרי אשפוז בהם נערך דיגום מים לא תואם את הדרישות הקיימות.  
1.2.3 בדיקות לגילוי חיידקי לגיונלה מבוצעות פעם בשלושה חודשים. הדיגום לא תואם לדרישות הנחיות לדיגום מים, 2016. תוצאות בדיקות לפרמטרים פיזיקו-כימיים בזמן דיגום מים במגדלי קירור לא תואמים את הדרישות הקיימות.
1.2.4 דיגום מבוצע ללא ביטול מנגנון הגבלת טמפרטורת מים. 
1.2.5 הוסדר דיגום מים בדיקות כימיות למתכות.  דיגום לבדיקת מתכות בוצע בתאריך 22.08.18  בשלושה מתקני שתייה. 
1.2.5 שופר ניטור ורישום מדידות רמת חומר חיטוי ועכירות בעזרת ערכת שדה וטמפרטורת המים החמים. אך, בדיקת עכירות מים מבצעים פעמים בשבוע ביציאת מים ממאגר מים בלבד.  

 1.3 הגנת רשת מי שתייה מזרימה חוזרת:

1.3.1 במוסד הותקנו 2 מז"חים ו-14 שסתומי חכ"כ. האביזרים עברו בדיקה תקופתית בתאריך 22.10.18.  אין שינוי בנושא מבקרה הקודמת. להזכיר שהתקנת חלק מהאבזרים ודו"חות מתקין מוסמך אינם תואמים לדרישות ת"י 4426. דווח על החלפת 14 מדללי דטרגנטים חדשים. לא הוצגו מסמכים על התאמת האבזרים לדרישות הקיימות. 
1.3.2 הפרדת מערכות מי השתייה ממערכות שאינן מי שתייה היא חלקית ובחלק מהמערכות אינה נכונה. ליקוים המפורטים בסיכום הבקרה הקודמת  תוקנו חלקית.  טרם הוחלף שסתום חכ"כ למז"ח אל"מ בהזנת מים למערכת כיבוי אש.
לא הוצגה סקירה מלאה של רשת המים במטרה לאתר את כל נקודות הסיכון.

1.4 מערכת אספקת מים הקרים:
1.4.1 הוצג אישור לביצוע ניקוי וחיטוי מאגר מי שתייה מתאריך 23.04.18. האישור לא  תואם  את הדרישות הקיימות.  לאישור הנ"ל צורפו תוצאות בדיקות מים כפי שנדרש. נערכו שינויים בבריכת אגירת מים. הוצג תיעוד מילוי בריכות אגירת מים למי שתייה ולכיבוי אש מרשת מי שתייה עם מרווח אוויר. מערכת אספקת מים של הבריכות לא הופרדה. לא קיימת הגנה על רשת מי שתייה. בבריכת אגירת מים לכיבוי אש לא קיים צינור גלישה.

1.4.2 אין שינוי בסטטוס של מערכת חיטוי מי שתייה משלימה במוסד. ליקויים המפורטים בסיכום בקרה הקודמת טרם תוקנו. 
 1.5 מערכות המים החמים:

1.5.1 אין שינוי במבנה מערכת חימום מים. חימום מים מבוצע ע"י דודים חשמליים שהותקנו בכול חדר אמבטיה. במוסד הותקנו מאיצים לחימום מים. לא הוצג אישור לשכת הבריאות לאבזרים הנ"ל.

1.5.2 הוצגו מסמכים על ביצוע ניקוי וחיטוי דודים לחימום מים בחדרי אשפוז מתאריך 29.05.18. טופס ביצוע עבודות אינו תואם לנדרש. חסרים מדידות ריכוז חומר חיטוי ותוצאות בדיקות מקרוביאליות. 
1.5.3 טמפרטורת מים חמים ביציאה מדודי חימום מים בחדרי אשפוז ובמטבחון מחלקתי הייתה מעל טמפרטורה הנדרשת – 74 – 72.8 מעלות צ'.  
1.5.4 מניעת כוויות: במוסד התחילו עבודות להחלפת מערבבי מים שאינם מאפשרים דיגום תקין של מים, ביצוע טיפול במים בהלם חום ומדידת טמפרטורת מים חמים. נכון ליום הבקרה הוחלפו 21 אבזרים. בזמן הבקרה נערכו בדיקות פעילות אבזרים למניעת כוויות ממים חמים. טמפרטורת מים בברזים הייתה תקינה, אבל לאחר סגירת קו מים קרים המשיכה זרימת מים חמים בטמפרטורה גבוהה. לפני הבקרה במוסד לא בוצעו בדיקות יעילות ותקינות האבזרים. לאחר סיום הבקרה הוצגו מסמכים על תוצאות בדיקתם. 
1.6. מניעת לגיונלה: בנוסף למפורט בסעיפים הקודמים יש להוסיף שבזמן הביקורת הוגש התיעוד הנדרש לפי הנחיות למניעת ריבוי חיידקי ליגיונלה. אין שינוי במצב מגדלי הקירור הנמצאים בחדר מכונות מתחת למפלס הקרקע. פליטת אוויר ממגדלי הקירור במפלס הקרקע.

הוצגו מסמכים על ניקוי וחיטוי ראשי מקלחות, ניקוז קרקעית בריכת אגירת מים ועוד. הוצג מסמך ביצוע ניקוי וחיטוי מגדלי קירור מתאריך 12.06.18. לפי נתונים שהוצגו במים של מגדלי קירור אין חומר חיטוי.
לא הוצגו מסמכים על ביצוע טיפול בהלם במים החמים.

1.7 מסננים במתקני מים מטופלים בצורה סדירה. 

2. מערכת סילוק שפכים: אין שינוי במצב.
2.1 לא הוגשה תכנית מערכת טיפול וסילוק שפכים.

2.2 לא הוגש רישיון עסק לביובית. פינוי אחרון של שומן ממפריד שומן בוצע בתאריך 04.09.18.
2.3 תחנת שאיבת שפכים נמצאת בקרבה למטבח של המוסד. קיימת חובה בשימוש 2 משאבות יניקת שפכים. 
3. טיפול בפסולת רגילה, זיהומים ופסולת רפואית מסוכנת:

הוסדר פינוי פסולת זיהומית.  הוצגו חשבוניות לפינוי פסולת רפואית זיהומית ומסוכנת בתאריך 30.08.18.
4. מצב תברואי במחלקות:

4.1 ביום הבקרה נמדדה טמפרטורת אוויר בחדרי אשפוז. טמפרטורה הייתה תקינה. 
4.2 בחדרי אמבטיה היה ריח שתן. בחלק מחדרי אשפוז שרר ריח חריף.

4.3 הוצגו מסמכים על בדיקת חיבור לגנרטור חירום יחידות קירור של מטבח, משאבות מערכות אספקת מים וסילוק שפכים.
5. מערך הזנה - קבלה, טיפול והגשת מזון:

5.1 כללי:

5.1.1 לא הוגשו מסמכים המאשרים את המטבח ושיטת הפעלתו. המטבח מופעל בשיטה "בשל – הגש" ו"בשל - צנן" ללא תנאים להכנת מזון לצריכתו מראש ובין היתר להכנת מזון לצריכתו בשבת ובחגים. הבעיה הייתה גם בבקרה הקודמת. 

5.1.2 תכנון המטבח אינו תואם את היקף הבישול במקום ואינו מאפשר פס אחסון וטיפול תקין במזון. קיימת סכנה לזיהום צולב של מזון גולמי, בתהליך ומזון מוכן. דווח על החלטה של הנהלת המוסד לשדרג את המטבח. אך, נכון ליום הכנת הסיכום, ללשכת הבריאות ת"א טרם הוגשו תכניות ופרשה טכנית של השדרוג. 
5.1.3  הוסדרה כניסה מבוקרת למטבח.

5.2 מקור מזון וקבלתו במוסד:
במוסד קיימת בקרת תהליך קבלת מזון כפי שנדרש. בבדיקה מדגמית הוצגו המסמכים הנדרשים לספקי מזון. 
5.3 מצב תברואי במטבח ואספקת מזון למחלקות:

5.3.1 השתפרו תהליכי עבודה במטבח. 
5.3.2 אחסון מזון מבצעים בשיטה FIFO.

5.3.3 מצב תברואי ביחידות קירור:

לא הוצגו נתוני רישום אוטומטי של טמפרטורת אחסון מזון ביחידות קירור, אלא נתוני רישום מדידת טמפרטורת מים ידני בלבד.

טמפרטורה ותנאים לאחסון במקפיא היו בהתאם לנדרש. 

5.3.4 בקרה בתהליכי עבודה במטבח חלקית. לא קיים תיעוד אוטומטי פעילות בלסטצ'ילר, אלא תיעוד ידני בלבד. בהתאם לרישום קירור מהיר שהוצג בזמן הבקרה, התהליך אינו תקין.
לפי התיעוד, קירור מהיר של מזון מתחילים בטמפרטורה 75 – 80 מעלות צ' ולא אחרי הכנתו.  לא הוצגה בקרה ידנית וממוחשבת של תהליכים חימום חוזר, ריסוק מזון ועוד. 

5.3.5  הוסדרה ההפרדה הנדרשת בקצביה.

5.3.6  תהליך הפשרת מזון קפוא מן החי היה תקין.

5.3.7  בחדר קירור לירקות גולמיים מאחסנים ירקות שטופים.

5.3.8 חלק ממזון מוכן לאחר הכנתו מחזיקים ללא קירור \ חימום. למשל עוף מוכן היה בקומביסטימר לא פעיל בטמפרטורה 28 מעלות צ'. טמפרטורה של עוף בעגלת חימום הייתה – 57 מעלות צ'. 
5.3.9 לא השתפרה הדחת כלים . התהליך ידני. יבוש לקוי. קיים מתקן להשריית כלי מטבח. לא הוצגו אישור ותנאים לשימושו. לא ברור לאן מזרימים שפכים מהמתקן הזה לאחר סיום תהליך השריית כלי המטבח.

5.3.10  משקל דגימות מזון אינו מספיק. אין התאמה מלאה בין תפריט לבין דגימות מזון שהוצגו בזמן הבקרה.
5.3.14 שטיפת ידיים במטבח מבוצעת במדורי עבודה.

5.4 אספקת מזון מוכן למחלקות וחלוקתו:
5.4.1 לא הוצג רישום טמפרטורת מזון בזמן קבלתו במחלקות.
5.4.2 הובלת מזון חם למחלקות מהמטבח נעשה באמצעות עגלות חימום. עגלות להובלת מזון לא מצוידות במדי טמפרטורה. חלוקת מזון בארוחת בוקר הייתה מעגלות פתוחות, ללא רצף שמירה על טמפרטורת מזון. טמפרטורת ביצים מבושלות בזמן חלוקתם הייתה – 34.5 - 29.1, טונה – 15.9, מזון מרוסק – 14.1, מוצרי חלב - 11.6 מעלות צ'.
5.4.3 לחימום מזון משתמשים במיקרוגלים וציוד אחר שאינו מתאים לתהליך "חימזור" מזון.

5.4.4 לניקיון משטחי עבודה במטבחונים של המחלקות נעשה שימוש במטליות רב פעמיות.

5.4.5 אחסון חומרי ניקוי בשטחי מטבחון אינו תקין.

5.4.6 פחי אשפה ללא מכסים.

6. מערך כביסה:

6.1 במחלקות קיימת הפרדה מוחלטת באחסון עגלות לכביסה מלוכלכת ולפסולת. 

6.2 כביסה מלוכלכת מעבירים דרך פיר בשקיות ניילון (חלק ללא שקיות) ובמכלים מפלסטיק. נצפה מילוי יתר של השקיות. פיר משותף ל2 מחלקות בכול קומה.

6.3 בניקיון מכבסה משתמשים בחומרי חיטוי.

6.4 אוגרים לכביסה עמידים למים.

7. חלק מהמזרונים פגומים. חלק מהמיטות עם סמני קורוזיה.
8. הדברה: הוצגה קבלה אחת על ביצוע עבודות הדברה.
9. אישור הרשות לכיבוי אש והצלה. הוצג אישור מתאריך 23.11.17. נכון ליום הכנת הסיכום לא הוצג האישור מחודש.
ג. סיכום:

1. על הנהלת המוסד לתקן את הליקויים תוך 3 חודשים. ליקויים בתחום מניעת כוויות ממים החמים – מיידי.
2. כול שינוי בתשתית ובמערך מזון צריך להיות מאושר ע"י לשכת הבריאות מחוז תל אביב. 

